ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 54/2561 เรื่อง การจัดทํารายงานการถือและการเปลี่ยนแปลงการถือหน่วยทรัสต์ ของกรรมการและผู้บริหารของผู้จัดการกองทรัสต์ และผู้สอบบัญชีของกองทรัสต์\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 59 ประกอบกับมาตรา 33/1 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 5) พ.ศ. 2559 สํานักงานออกประกาศไว้ดังต่อไปนี้ ข้อ ๑ ในประกาศนี้ "กองทรัสต์" หมายความว่า กองทรัสต์ดังต่อไปนี้ (1) ทรัสต์เพื่อการลงทุนในอสังหาริมทรัพย์ตามประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์ (2) ทรัสต์เพื่อการลงทุนในโครงสร้างพื้นฐานตามประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในโครงสร้างพื้นฐาน ทั้งนี้ ไม่รวมถึงทรัสต์เพื่อการลงทุนในโครงสร้างพื้นฐานที่มีข้อจํากัดให้ผู้ถือหน่วยทรัสต์ทั้งหมดเป็นผู้ลงทุนรายใหญ่ "หน่วยทรัสต์" หมายความว่า ใบทรัสต์ที่แสดงสิทธิของผู้ถือในฐานะผู้รับประโยชน์จากการจัดการกองทรัสต์ "ผู้จัดการกองทรัสต์" หมายความว่า บุคคลที่ทําหน้าที่เป็นผู้จัดการกองทรัสต์ตามสัญญาก่อตั้งทรัสต์ "ผู้บริหาร" หมายความว่า ผู้จัดการ ผู้ดํารงตําแหน่งระดับบริหาร 4 รายแรกนับต่อจากผู้จัดการลงมา ผู้ซึ่งดํารงตําแหน่งเทียบเท่ากับผู้ดํารงตําแหน่งระดับบริหารรายที่ 4 ทุกราย และให้หมายความรวมถึงบุคคลดังต่อไปนี้ด้วย (1) กรรมการในคณะกรรมการลงทุน (2) ผู้รับผิดชอบในสายงานเกี่ยวกับการดูแลจัดการกองทรัสต์ "คณะกรรมการลงทุน" หมายความว่า คณะกรรมการที่ผู้จัดการกองทรัสต์แต่งตั้งหรือมอบหมายให้คณะกรรมการดังกล่าวทําหน้าที่เกี่ยวกับการตัดสินใจลงทุนของกองทรัสต์ "การขายชอร์ต" หมายความว่า การขายหลักทรัพย์ที่ต้องยืมหลักทรัพย์มาเพื่อการส่งมอบ "ข้อมูลอิเล็กทรอนิกส์" หมายความว่า ข้อความที่ได้สร้าง ส่ง รับ เก็บรักษาหรือประมวลผลด้วยวิธีการทางอิเล็กทรอนิกส์หมวด ๑ บุคคลที่มีหน้าที่รายงานการถือ และการเปลี่ยนแปลงการถือหน่วยทรัสต์\_\_\_\_\_\_\_\_\_\_\_\_\_\_\_\_\_\_\_\_\_ข้อ ๒ กรรมการและผู้บริหารของผู้จัดการกองทรัสต์ และผู้สอบบัญชีของกองทรัสต์มีหน้าที่ต้องจัดทําและส่งรายงานการถือและการเปลี่ยนแปลงการถือหน่วยทรัสต์ต่อสํานักงานตามหลักเกณฑ์ในหมวด 3 เว้นแต่เข้าข้อยกเว้นตามหมวด 2ข้อ ๓ นอกจากการมีหน้าที่จัดทําและส่งรายงานการถือและการเปลี่ยนแปลงการถือหน่วยทรัสต์ในส่วนของตนเองแล้ว ให้กรรมการและผู้บริหารของผู้จัดการกองทรัสต์ และผู้สอบบัญชีของกองทรัสต์มีหน้าที่รายงานการถือและการเปลี่ยนแปลงการถือหน่วยทรัสต์ของบุคคลที่มีความสัมพันธ์กับตนเองดังต่อไปนี้ ต่อสํานักงานตามหลักเกณฑ์ในหมวด 3 เว้นแต่เข้าข้อยกเว้นตามหมวด 2 (1) คู่สมรสหรือผู้ที่อยู่กินด้วยกันฉันสามีภริยา (2) บุตรที่ยังไม่บรรลุนิติภาวะ (3) นิติบุคคลซึ่งตนเอง บุคคลตาม (1) และบุคคลตาม (2) ถือหุ้นรวมกันเกินร้อยละ 30 ของจํานวนสิทธิออกเสียงทั้งหมดของนิติบุคคลดังกล่าว และการถือหุ้นรวมกันดังกล่าวเป็นสัดส่วนที่มากที่สุดในนิติบุคคลนั้นหมวด ๒ กรณียกเว้นที่ไม่ต้องรายงาน \_\_\_\_\_\_\_\_\_\_\_\_\_\_\_\_\_\_\_\_\_ข้อ ๔ การเปลี่ยนแปลงการถือหน่วยทรัสต์เนื่องจากกรณีดังต่อไปนี้ ให้ได้รับยกเว้นไม่ต้องรายงานการเปลี่ยนแปลงดังกล่าว (1) การได้หน่วยทรัสต์ตามสัดส่วนจํานวนหน่วยทรัสต์ที่ผู้ถือหน่วยทรัสต์แต่ละคนถืออยู่ (2) การได้หน่วยทรัสต์มาโดยทางมรดก (3) การเปลี่ยนแปลงการถือหน่วยทรัสต์อันเนื่องมาจากการทําธุรกรรมยืมหรือให้ยืมหลักทรัพย์ที่กระทํากับผู้ได้รับใบอนุญาตประกอบธุรกิจหลักทรัพย์ประเภทกิจการยืมและให้ยืมหลักทรัพย์หรือศูนย์ฝากหลักทรัพย์ และเข้าลักษณะอย่างใดอย่างหนึ่งดังต่อไปนี้ (ก) กรณีที่บุคคลตามข้อ 2 หรือข้อ 3(1) (2) หรือ (3) เป็นผู้ให้ยืมหน่วยทรัสต์ ต้องมีข้อกําหนดในสัญญายืมและให้ยืมหลักทรัพย์ที่ให้สิทธิในการเรียกคืนหน่วยทรัสต์ที่ให้ยืมได้ตลอดอายุของสัญญา (ข) กรณีที่บุคคลตามข้อ 2 หรือข้อ 3(1) (2) หรือ (3) เป็นผู้ยืมหน่วยทรัสต์ ต้องส่งมอบหน่วยทรัสต์ที่ได้จากการยืมภายใน 5 วันทําการนับแต่วันที่ยืมหน่วยทรัสต์นั้น ทั้งนี้ ไม่ว่าจะเป็นการส่งมอบเพื่อการขายชอร์ตหรือการให้ยืมต่อในฐานะผู้ประกอบธุรกิจหลักทรัพย์ประเภทกิจการการยืมและให้ยืมหลักทรัพย์ (ค) กรณีที่บุคคลตามข้อ 2 หรือข้อ 3(1) (2) หรือ (3) เป็นผู้ยืมหน่วยทรัสต์ ต้องส่งมอบหน่วยทรัสต์คืนภายใน 5 วันทําการนับแต่วันที่ได้มาซึ่งหน่วยทรัสต์เพื่อการส่งคืน (4) การวางหลักประกันหรือรับหลักประกันโดยการโอนกรรมสิทธิ์ในหน่วยทรัสต์ที่เป็นหลักประกันให้แก่ผู้รับหลักประกัน ทั้งนี้ เฉพาะสําหรับธุรกรรมการยืมหรือให้ยืมหลักทรัพย์ที่เป็นไปตามหลักเกณฑ์ที่กําหนดใน (3) ในกรณีที่มีการผิดข้อตกลงเกี่ยวกับการส่งมอบหน่วยทรัสต์ตามสัญญายืมและให้ยืมหลักทรัพย์ตามวรรคหนึ่ง (3) และ (4) ให้บุคคลตามข้อ 2 รายงานการเปลี่ยนแปลงการถือหน่วยทรัสต์ตามที่กําหนดในข้อ 8 หมวด ๓ วิธีและระยะเวลาในการรายงาน \_\_\_\_\_\_\_\_\_\_\_\_\_\_\_\_\_\_\_\_\_ข้อ ๕ ให้กรรมการและผู้บริหารของผู้จัดการกองทรัสต์ และผู้สอบบัญชีของกองทรัสต์ รายงานการถือและการเปลี่ยนแปลงการถือหน่วยทรัสต์เมื่อมีเหตุดังต่อไปนี้ (1) ได้รับการจัดสรรหน่วยทรัสต์จากการเสนอขายหน่วยทรัสต์ที่ออกใหม่ต่อประชาชนเป็นการทั่วไปเป็นครั้งแรก (2) มีการซื้อ ขาย โอน หรือรับโอนหน่วยทรัสต์ เว้นแต่เป็นการโอนหรือรับโอนซึ่งกระทํากับผู้รับฝากทรัพย์สิน (custodian) ที่ถือครองหน่วยทรัสต์แทนบุคคลดังกล่าวข้อ ๖ ให้กรรมการและผู้บริหารของผู้จัดการกองทรัสต์ และผู้สอบบัญชีของกองทรัสต์จัดทําและส่งรายงานการถือและการเปลี่ยนแปลงการถือหน่วยทรัสต์ตามข้อ 5 ต่อสํานักงานตามหลักเกณฑ์ดังต่อไปนี้ ตามระยะเวลาที่กําหนดในข้อ 7 (1) กรณีรายงานที่ต้องส่งตั้งแต่วันที่ประกาศนี้มีผลใช้บังคับ จนถึงวันที่ 30 เมษายน พ.ศ. 2562 ให้จัดทําและส่งในรูปเอกสารสิ่งพิมพ์ตามแบบและวิธีการที่จัดไว้บนเว็บไซต์สํานักงาน (2) กรณีรายงานที่ต้องส่งตั้งแต่วันที่ 1 พฤษภาคม พ.ศ. 2562 เป็นต้นไป ให้จัดทําและส่งในรูปข้อมูลอิเล็กทรอนิกส์ผ่านระบบการรับส่งข้อมูลอิเล็กทรอนิกส์ของสํานักงานข้อ ๗ ให้กรรมการและผู้บริหารของผู้จัดการกองทรัสต์ และผู้สอบบัญชีของกองทรัสต์ส่งรายงานการถือและการเปลี่ยนแปลงการถือหน่วยทรัสต์ตามข้อ 6 ต่อสํานักงานภายในระยะเวลาดังต่อไปนี้ (1) ภายใน 7 วันทําการนับแต่วันปิดการเสนอขายหน่วยทรัสต์ที่ออกใหม่ต่อประชาชนเป็นการทั่วไปเป็นครั้งแรก ในกรณีที่เป็นการส่งรายงานตามเหตุในข้อ 5(1) (2) ภายใน 3 วันทําการนับแต่วันที่มีการซื้อ ขาย โอน หรือรับโอนหน่วยทรัสต์ ในกรณีที่เป็นการส่งรายงานตามเหตุในข้อ 5(2)ข้อ ๘ การรายงานการเปลี่ยนแปลงการถือหน่วยทรัสต์ในกรณีที่มีการผิดข้อตกลงเกี่ยวกับการส่งมอบหน่วยทรัสต์ตามสัญญายืมและให้ยืมหลักทรัพย์ ให้กรรมการและผู้บริหารของผู้จัดการกองทรัสต์ และผู้สอบบัญชีของกองทรัสต์ รายงานการเปลี่ยนแปลงการถือหน่วยทรัสต์ตามหมวดนี้โดยให้ถือว่าวันที่มีการผิดข้อตกลงเกี่ยวกับการส่งมอบหน่วยทรัสต์เป็นวันที่มีการซื้อ ขาย โอนหรือรับโอนหน่วยทรัสต์ที่ให้ยืมหรือที่ใช้เป็นหลักประกัน แล้วแต่กรณีหมวด ๔ การสิ้นสุดหน้าที่การรายงาน \_\_\_\_\_\_\_\_\_\_\_\_\_\_\_\_\_\_\_\_\_ข้อ ๙ กรรมการและผู้บริหารของผู้จัดการกองทรัสต์ และผู้สอบบัญชีของกองทรัสต์ย่อมสิ้นสุดหน้าที่การจัดทําและส่งรายงานการถือและการเปลี่ยนแปลงการถือหน่วยทรัสต์ของกองทรัสต์ต่อสํานักงานเมื่อหน่วยทรัสต์ของกองทรัสต์นั้นมีการเพิกถอนจากการเป็นหลักทรัพย์จดทะเบียนในตลาดหลักทรัพย์แห่งประเทศไทย หรือกองทรัสต์ดังกล่าวมีการชําระบัญชีข้อ ๑๐ ประกาศนี้ให้ใช้บังคับตั้งแต่วันที่ 1 มกราคม พ.ศ. 2562 เป็นต้นไปผู้มีอํานาจลงนาม - ประกาศ ณ วันที่ 4 ตุลาคม พ.ศ. 2561 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์